section_heading: Tremolo ručica
paragraph_text: Tremolo mehanizam kakav je na modelu Bass VI, Fender je već prvotno dizajnirao i primijenio na modele Jazzmaster, i Jaguar gitare. Ovaj model tremola za razliku od sinkroniziranog modela ugrađenog u ranije modele Stratocaster gitare složeniji je po dizajnu, ali i unatoč tome nije uspio postići njegovu popularnost. Što više, za razliku od sinkroniziranog modela tremola rijetko je kada bio kopiran na druge modele, a potpuno je nestao iz Fender kataloga s prekidom proizvodne linije Jaguar modela 1970. godine. Od tada uglavnom se ugrađiva samo u Fender reizdanja modele.